text: Kunan pachamanta yachaqaykunaqa manasis unay kawsaykunapi kaqchu, chaymanjinataq jallp'aq chiqanmanjina wak laya aylluchasqa yachaqaykunata apaykachaq kanku. Kunan laya yachaqaykunaqa mana unay ayllukunap yachaynin, kawsaynin kasqanmanjinachu kachkan, kayqa wak kawsaykunap yachaqayninmanjina apaykachakun, kaytaq mana allinchu kawsayninchikpaq karqa, jinaspa kay yachaqaykunaqa mitmay (colonización) pachapi runata qhisachaspa, much'uchispa llamk'anachinapaq apaykachakuq; ajinaspa ayllu llaqtakuna, ayllu runa, chakra runa ñawpa yachayninkuta kutirichimuyta munanayanku. Chantapis kay unay yachaykunata kunan pachapi apaykachakunanta ima munallankutaq, ajinamanta yachayninkuta wak laya kawsaymanta kunan yachaykunatawan puraqyachispa, t'inkirichispa kunan simp'asqa yachaqaypi apaykachakunanpaq.